**Pinse og globalt disippelskap**

**Pinsen - fra sekt til universell religion**

Pinse er dagen da disippelfellesskapet rundt Jesus går fra å være en bitte liten jødisk sekt til å bli en verdensreligion.

Noe av det samme grensesprengende felleskapet fikk vi oppleve i Arusha-Tanzania nå i mars i år hvor Commision for World Mission and Evangelism hadde sin 14.nde verdenskonferanse siden 1910 (se mer om konferansen i Knud Jørgensens artikkel i dette nr.). Det var som en «pinsedag anno 2018» med representanter fra land og kulturer over hele verden. Et fargesprakende og mangfoldig yrende liv hvor vi sammen søkte Ånden under hovedtemaet: «Moving in the Spirit-called to transforming discipleship».

Den globale kirke i miniatyr var samlet på ett sted slik som det også skjedde på en enda større misjonskonferanse under Lausanne III i Cape Town i 2010.

I Arusha ble det veldig konkret og håndfast at Pinsens hendelse faktisk har ført til at det finnes fellesskap av Kristus-etterfølgere over hele kloden.

**Feiring av det flerkulturelle globale kristne felleskap**

Arusha ble en feiring av Pinsens flerkulturelle globale fellesskap hvor for eksempel en så praktisk ting som at alt som skjedde i plenum ble oversatt til de de store verdensspråkene og at utallige språk var representert, bl.a. norsk og samisk, konkretiserte pinsens budskap om at «vi hører dem tale om Guds storverk på våre egne tungemål jfr.Acta 2.11.

Her går det også en linje fra Luthers og reformasjonens vektlegging av Bibelen på morsmålet, gjennom verdensomspennende misjon med vekt på det samme, til dagens verden hvor mange men på langt nær alle, har Bibelen på sitt eget morsmål.

 Noe av det spennende med å være del av en slik flerkulturell kirke er at vi kan berike hverandre med våre perspektiver samtidig som det er samme sannhet og kilde vi søker jfr. Buddhas lignelse om de blinde som beskriver samme elefant ut fra hvert sitt ståsted, bein, hale, snabel etc.

I et slikt fellesskap fra veldig ulike kontekster kan vi virkeliggjøre det Paulus snakker om i Efeserbrevet 3.18 ff: «Må dere sammen med alle de hellige bli stand til å fatten bredden og lengden, høyden og dybden, ja, kjenne Kristi kjærlighet som overgår all kunnskap. Må dere bli fylt av hele Guds fylde».

Det var mtp dette flott å se fokuset på Skriften og «Christ-centeredness» på denne konferansen som altså hadde representanter fra protestantiske , katolske , ortodokse , evangelikale, pentakostale og stedegne afrikanske kirker. Dette gir virkelig håp for Kirkens enhet fremover: Tydelighet på hva som er vårt felles sentrum i kristentroen, samtidig som vi kan lære av hverandre som kristne fra veldig ulike samfunnsforhold for å se mer av dybdene i Bibelens budskap. Ikke minst kan vi også dra veksler på hverandre om hva det er å være Kirke i vår tid.

I vår egen sammenheng her på berget er det ikke minst våre nye kristne landsmenn bl.a fra land hvor norske misjonsorganisasjoner har vært med å så evangeliet som gir oss denne muligheten nå.

Et konkret arrangement som tar dette på alvor er «Pinsefestivalen» 2. Pinsedag i Oslo. Den er både økumenisk og flerkulturell. Kanskje finnes det en slik i ditt lokalmiljø, eller kanskje du kan ta initiativ til noe lignende?

**Pinse er kontekstualisering?**

**- kulturene gjør evangeliet til sitt eget - mission from the margins**

Kan man kalle Pinse kontekstualiseringens høytid.? Ulike kulturer gjør evangeliet til sitt eget og uttrykker det i sitt språk. Som misjonsprest i Thailand opplevde jeg veldig tydelig hvor avgjørende det er at ikke den kristne tro ses på som noe fremmed(les: vestlig). Kristentroen er både universell og stedegen og nettopp det er dens styrke. (sitat Bosh? Provinsell-irrrelevant e.l.??) .

Dette fikk vi også erfare i Arusha.

I evangeliets møte med ulike kulturer vil man alltid måtte gå inn i en prosess med både bekreftelse og utfordring. Bekreftelse av alt det i den enkelte kultur som styrker livskreftene og motsatt utfordring av det som bryter ned livet. Hva «det gode liv» er må igjen søkes i en oppriktig tolkning av Skriften slik at den får gi innhold til dette.

Mtp kulturer som har blitt marginalisert for eksempel urfolk er det først og fremst et behov for å løfte opp alle de livsbejaende sidene ved disse kulturene og presisere at dette ikke er i motsetning til Bibelens tale om livets fylde(Joh.10.10), slik det ofte feilaktig har vært hevdet fra både storsamfunn og kirke.

På verdenskonferansen i Arusha var det samtidig godt å erfare at man ikke hadde et naivt og romantiserende forhold til enkelte kulturer. Men tvert imot erkjenner syndens/det ondes tilstedeværelse overalt som noe vi må være bevisst og kjempe imot.

Dette er også helt på linje med det representanter for både urfolk(både samisk kirkeråd og rep. fra KVs urfolksarbeid) og misjonsorganisasjoner nedfelte i oppsummeringen av en konsultasjon i Tromsø i januar i år: *«Our christian faith both affirms and challenges different aspects of all cultures*.»(se hele *Summary* på kirken.no/smm).

Men mtp urfolk og unge stedegne kirker var det i Arusha først og fremst en fargerik feiring av mangfold og livsglede som disse kirkene bringer inn i det globale økumeniske fellesskapet. Men de representerer også kraftige korrektiv til bl.a konsumerisme og en skakk kjørt «herrevelde» forvaltning av skaperverket, hvor mennesket tar seg til rette istedenfor å være en ydmyk forvalter og gartner i samspill med resten av Guds kosmos. Her er det mye å hente i bl.a den jordvente spiritualiteten hos urfolkskirkene og hos våre egne samer jfr. kapellan i Harstad Hanne Punsvik Øygard som var en av drivkreftene bak «Indigenous youth conference» i forkant av av hovedkonferansen i Arusha og som også skriver egen artikkel i dette temanummeret.

**Ånden - «Moving in the Spirit- called to transforming discipleship»**

Pinsen handler om Den hellige ånd og nettopp Ånden var utgangspunktet for misjonskonferansen i Arusha*: «Moving in the Spirit-called to transforming discipleship» var hovedoverskrift med referanse til Gal.5.25 -*«Lever vi *ved* Ånden, så la oss leve *i* Ånden!»

Dette følger også opp det særlige pneumatiske perspektivet fra Kirkenes Verdensråds siste dokument om misjon og evangelisering: *«Together Towards life»* (*Sammen mot livet* se norsk versjon www.kirken.no/smm)

**Ånden-Dåp og Disippelskap i Den norske kirke**

Den hellige ånd ble gitt på Pinsedag. I Den norske kirkes dåpsliturgi sier vi at både barn og voksne mottar Den hellige ånd i vår dåp. Men hvordan får vi dåpen til å henge sammen med livet i dåpen-livet som kristen, som disippel(gresk: Mathetes=elev)?

Her er det flere sammenhenger jeg tror vi har et potensiale til å videreutvikle:

-Vi kan med små grep øke bevisstheten om at vi alle blir døpt inn i både vår lokale menighet *og* den den verdensvide kirke. *Dåpen gir oss del i et grensesprengende, flerkulturelt og globalt felleskap med et felles oppdrag.* Presten kan for eksempel si noen korte ord om dette ved dåpen og knytte til liturgiens egne ord.

-I dette fellesskapet som er både lokalt og globalt er vi både tilhørige og medarbeidere. Alle er umistelige og uendelig verdifulle(det er vi som regel veldig flinke til å understreke) men det er også bruk for alle i verdens mest meningsfulle tjeneste. Det siste tror jeg er underkommunisert.

-Dåpsbefalingen er også misjonsbefalingen som leses ved hver dåp «Gå derfor og gjør alle folkeslag til disipler: Døp dem…. og lær dem å holde….»Mt.28.18-20. *«Gjøre disipler»* er hovedverbet her. Disippelskap og dåp henger helt organisk sammen og vi trenger derfor en fornyet bevissthet på hva dette betyr i vår folkekirke med 3.7 mill. døpte med-lemmer. «Dissippelskap» som begrep oppleves nok veldig ulikt i vår brede folkekirke. Men vi må våge å gå bakom antipatier og sympatier for selve ordet og jobbe med hva det bibelske innholdet er og hva det betyr i vår kirke og vår tid. Det at Kirkenes Verdensråd nå setter dette på dagsorden gjennom denne store konferansen er en mulighet til å jobbe seriøst med dette sammen med det globale økumeniske fellesskapet. Disippelskap var for øvrig et av de to temaene Lausanne III konferansen konkluderte med som hovedfokus i Cape Town Commitment i 2010 (se www.kirken.no/smm). Pave Frans som var representert med en hilsen fra Vatikanet i Arusha har også løftet dette tydelig frem (bl.a i sitt dokument om evangelisering *Evangelii Gaudium*). Han oppfordrer alle katolikker til å se på seg selv som disipler og snakker om «missionary discipleship».

Det handler om å både være og gjøre disipler! Her tenker jeg Arusha konferansen hadde litt for ensidig vekt på å «være disippel» og at det å invitere flere inn i disippelfellesskapet godt kunne vært sterkere betont. Noe av grunnen til dette kan nok(som Knud Jørgensen er inne på i sin artikkel i dette nr.) være et behov for å markere at særlig Afrika nå har gått fra å være «misjonsmark» til et «kristent kontinent». Dermed blir behovet for å gi et sunt og sant innhold til hva det er å være kristen/disippel viktigst. Det er ikke vekst i antall som er den største utfordringen men å bevisstgjøre de som kaller seg kristne. Kanskje kan vi her trekke en parallell til vår folkekirkesituasjon. Vi har en stor utfordring i å bevisstgjøre våre døpte.

Samtidig må vi ikke glemme viktigheten av å stadig fortsette å invitere nye til tro og dåp. Både i Afrika og Norge. Som vår *preses Helga Haugland Byufuglien* i flere sammenhenger har løftet frem: *Kirken kaller alltid til tro. Kirken kaller alltid til tjeneste.* En god visjon å stille seg bak!

**Felles om globalt disippelskap**

Disippelskap har nå et fokus i alle de tre store delene av kristenheten. Tenk hvilken forvandlende kraft som kan forløses om alle som kaller seg kristne(katolikker, protestanter, ortodokse etc.) tok Pavens(og Jesu;) oppfordring om være disipler litt mer på alvor….

Det handler om å være utadrettede kristne eller som gen.sekr. i KV Olav Fykse Tveit sa i et intervju hvor han oppsummerte konferansen og fremhevet sammenhengen mellom dåp og disippelskap:

Det handler om *«hvordan evangeliet og alt det Jesus sto for kommer til uttrykk gjennom det vi sier og gjør»* (se intervju på www.kirken.no).

For å sitere en av plenumstalerne i Arusha:

*«Transforming discipleship goes to the core of beeing church and beeing christian. Its about confessing, giving witness and remind the baptized.»*

Disippelskap er et meget sentralt tema for enhver kirke også for vår folkekirke her nord - hva med å begynne å sette det på dagsorden denne Pinsen?

På din måte men i dialog med det globale kirkefelleskap……

**Linker: - Arusha statement**

* **Urfolk og misjon *Summary* fra Tromsø konsultasjonen**
* **Togerther Towards Life**
* **Cape Town Commitment**
* **Evamgelii Gaudium**

**Alle ligger på www.kirken.no/smm**

Knut Hallen kh558@kirken.no -daglig leder Samarbeid menighet og misjon i Den norske kirke